钦定古今图书集成/明伦汇编/氏族典/第463卷 > 《廖用贤尚友录》 > 傅伯
## 钦定古今图书集成/明伦汇编/氏族典/第463卷 > 《廖用贤尚友录》 > 傅伯

按《汉书汲黯传》：“黯游侠任气节，慕傅伯之为人。”〈注〉《傅
伯》《梁孝王将》素亢直。

===傅介子===按《汉书傅介子传》：介子，北地人，以从军为官。龟兹、楼
兰尝杀汉使者，介子以骏马监求使大宛，诏令责楼
兰、龟兹国王服罪，因诛斩匈奴使者。还，诏拜介子为
中郎，迁平乐监。介子谓大将军霍光曰：“楼兰、龟兹数
反复而不诛，无所惩艾。介子过龟兹时，其王近就人，
易得也。愿往刺之，以威诸国。”光使验之于楼兰，介子
持王首诣阙。上下诏封介子义阳侯。